SET หยุดการซื้อขาย หุ้นไทย ถือเป็น เซอร์กิตเบรกเกอร์ ในรอบ 12 ปี
ตลาดหลักทรัพย์ฯ หยุดการซื้อขาย หุ้นไทย ชั่วคราว ถือเป็นเซอร์กิตเบรกเกอร์ในรอบ 12 ปี หลังดัชนีร่วงหนักเมื่อเวลา 14.41 น. ของวันที่ 12 มี.ค. 63 ผู้สื่อข่าวรายงานว่า ตลาดหลักทรัพย์แห่งประเทศไทย (SET) ได้หยุดการซื้อขายเป็นการชั่วคราว หลังดัชนีร่วงหนักถึง 125.05 จุด ลดลง10.00%ส่งผลให้ดัชนีอยู่ที่1124.84 จุด โดยตลอดวัน ดัชนีต่ำสุดอยู่ที่1124.84 จุด สูงสุด 1187.39 จุดผู้สื่อข่าวรายงานว่า Circuit Breake ครั้งแรกของตลาดหุ้นไทย คือ วันที่ 19 ธ.ค. 2549 ครั้งที่ 2 วันที่ 10 ต.ค. 51 และครั้งที่ 3 วันที่ 27 ต.ค. 51สำหรับเซอร์กิตเบรกเกอร์ (Circuit Breaker) หรือ การหยุดการซื้อขายเป็นการชั่วคราว ในสภาวะการซื้อขายมีความผันผวนรุนแรง ราคาหลักทรัพย์โดยรวมเปลี่ยนแปลงลดลงมากทั้งนี้ เพื่อให้นักลงทุนมีเวลาในการตรวจสอบข้อมูลข่าวสารที่มีผลกระทบต่อการลงทุนอย่างครบถ้วน ตลาดหลักทรัพย์จะหยุดทำการซื้อขายโดยอัตโนมัติเป็นการชั่วคราว ตามหลักเกณฑ์ดังนี้ ครั้งที่ 1 เมื่อ SET Index เปลี่ยนแปลงลดลงถึง 10% ของค่าดัชนีปิดในวันทำการก่อนหน้าตลาดหลักทรัพย์ จะพักการซื้อขายหลักทรัพย์ ทั้งหมดเป็นเวลา 30 นาที และครั้งที่ 2 เมื่อ SET Index เปลี่ยนแปลงลดลงถึง 20% (ลดลงอีก 10%) ของค่าดัชนีปิดในวันทำการก่อนหน้าตลาดหลักทรัพย์จะพักการซื้อขายหลักทรัพย์ทั้งหมดเป็นเวลา 1 ชั่วโมงหลังจากการทำงานครั้งที่ 2 ของ Circuit Breaker แล้ว ตลาดหลักทรัพย์จะเปิดให้ทำการซื้อขายต่อไป จนถึงเวลาปิดทำการตามปกติโดยไม่มีการหยุดพักการซื้อขายอีกหากระยะเวลาในรอบการซื้อขายที่ Circuit Breaker ทำงานนั้นเหลือไม่ถึง 30 นาที หรือ 1 ชั่วโมง ก็ให้หยุดพักการซื้อขายเพียงระยะเวลาที่เหลือในรอบการซื้อขายนั้นแล้วเปิดให้ซื้อขายหลักทรัพย์ได้ตามปกติในรอบการซื้อขายถัดไปทั้งนี้ อาจมีบางช่วงเวลาที่หลักทรัพย์ที่มีสินทรัพย์อ้างอิงต่างประเทศ (Cross-border Products) อาจเปิดซื้อขายไม่ตรงกันกับหลักทรัพย์อื่นๆ เนื่องจากไม่มีช่วงเวลาพักการซื้อขายระหว่างวัน (Non intermission).
ตลาดหลักทรัพย์ฯ หยุดการซื้อขาย หุ้นไทย ชั่วคราว ถือเป็นเซอร์กิตเบรกเกอร์ในรอบ 12 ปี หลังดัชนีร่วงหนัก 
หุ้นไทย,Circuit Breaker,เซอร์กิตเบรกเกอร์,หุ้นหยุดทำการซื้อขายชั่วคราว,SET,ข่าวทั่วไป